ఎపి టెక్స్టైల్ ఫెడరేషన్ వెల్లడివిజయవాడ (ఆంధ్రజ్యోతి): వస్త్రాలపై సంపూర్ణంగా జిఎస్టి రద్దు చేసే వరకు ఉద్యమం కొనసాగిస్తామని ఆంధ్రప్రదేశ్  టెక్స్టైల్ ఫెడరేషన్ రాష్ట్ర కోశాధికారి వెలంపల్లి రామచంద్రరావు అన్నారు. వస్త్రాలపై జిఎస్టి విధింపును నిరసిస్తూ గురువారం అఖిల భారత జిఎస్టి సంఘర్షణ సమితి (సూరత్) ఇచ్చిన పిలుపు మేరకు గురువారం  ఎపి టెక్స్టైల్ ఫెడరేషన్ ఆధ్వర్యంలో బంద్ జరిగింది. వస్త్ర వ్యాపారులంతా స్వచ్చంధంగా దుకాణాలు మూసివేసి బంద్ పాటించారు. ఈ సందర్భంగా వస్త్ర వ్యాపారులంతా ర్యాలీ నిర్వహించారు.  అనంతరం ధర్నా నిర్వహించారు. ఈ సందర్బంగా రామచంద్రరావు మాట్లాడుతూ స్వాతంత్య్రం వ చ్చిన తర్వాత దేశంలో ఇప్పటి వరకు వస్త్రాలపై ఎటువంటి పన్నులేదన్నారు. అత్యవసర వస్తువుల్లో ఒకటైన వస్త్రాలపై జిఎస్టి పేరుతో భారీగా పన్ను విధించటం దుర్మార్గమన్నారు. జిఎస్టి కొనసాగింపు తప్పనిసరి పరిస్థితుల్లో.. ఉత్పత్తి కేంద్రాలను సంప్రదించి, అధ్యయనం జరిపి అందరికి ఆమోదయోగ్యమైన పన్ను విధించి దాన్ని వసూలు చేసుకోవాలే తప్ప వ్యాపారులపై భారాన్ని మోపకూడదని ఆయన పేర్కొన్నారు. ప్రభుత్వం వెంటనే జిఎస్టిని ఉపసంహరించుకోవాలని రావు డిమాండ్ చేశారు.పశ్చిమ, ప్రకాశంలోనూ...జిఎస్టిని వ్యతిరేకిస్తూ  పశ్చిమ గోదావరి జిల్లాలో వస్త్ర వ్యాపారులు బంద్ పాటించారు. జిల్లాలోని ఏలూరుతోపాటు పాలకొల్లు, భీమవరం, తాడేపల్లిగూడెం, తణుకు తదితర ప్రాంతాలతోపాటు మండల కేంద్రాలు, గ్రామీణ ప్రాంతాల్లో వస్త్ర వ్యాపారులు బంద్ నిర్వహించారు. మరోవైపు ప్రకాశం జిల్లాలో కూడా వస్త్ర వ్యాపారులు బంద్ నిర్వహించారు.
epi textile federation velladivijayavaada (aandhrajyoti): vastraalapai sampuurnamgaa jst raddu chese varaku udyamam konasaagistaamani andhrapradesh  textile federation rashtra koshadhikari velampalli ramachandrarao annaru. vastraalapai jst vidhimpunu nirasistuu guruvaram akhila bhaarata jst sangharshana samiti (surat) ichina pilupu meraku guruvaram  epi textile federation aadhvaryamlo band jarigindi. vastra vyaapaarulantaa swachchandhamgaa dukaanaalu moosivesi band paatinchaaru. ee sandarbhamgaa vastra vyaapaarulantaa ralli nirvahinchaaru.  anantaram dharna nirvahinchaaru. ee sandarbangaa ramachandrarao maatlaadutuu swaatantyram va chchina tarvaata desamlo ippati varaku vastraalapai etuvanti pannuledannaru. atyavasara vastuvullo okataina vastraalapai jst paerutho bhariga pannu vidhinchatam durmaargamannaaru. jst konasagimpu tappanisari paristhitullo.. utpatti kendraalanu sampradinchi, adhyayanam jaripi andariki aamodayogyamaina pannu vidhinchi daanni vasulu chesukovale tappa vyaapaarulapai bhaaraanni mopakudadani aayana perkonnaru. prabhutvam ventane jstni upasamharinchukovaalani raavu demand chesaru.paschima, prakaasamloonuu...jstni vyatirekistuu  paschima godavari jillaalo vastra vyaapaarulu band paatinchaaru. jillaalooni eluruthopatu paalakollu, bheemavaram, tadepalligudem, tanuku taditara praantaalatopaatu mandala kendraalu, graameena praantaallo vastra vyaapaarulu band nirvahinchaaru. marovaipu prakaasam jillaalo kuudaa vastra vyaapaarulu band nirvahinchaaru.